REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 003-06/18-01/17

URBROJ:251-287-18-01-1

Zagreb, 4. lipnja 2018.

**Z A P I S N I K**

s 17. sjednice Školskog odbora Industrijske strojarske škole, održane dana 4. lipnja 2018. godine u 9,00 sati u uredu ravnatelja Škole.

Prisutni članovi Školskog odbora:

1. Ivica Štefanac

2. Darko Drakšić

3. Snježana Barbarić

4. Jadranko Kezerić

5. Petar Bezjak

Odsutni: Ilija Krstanović i Božo Ćužić

Ostali prisutni:

1. Nenad Pavlinić ravnatelj

2. Vesna Soldo tajnica Škole

3. Damir Kovač sindikalni povjerenik

Sjednicu vodi Ivica Štefanac predsjednik Školskog odbora

Zapisnik vodi Vesna Soldo tajnica Škole

 Ivica Štefanac predsjednik Školskog odbora, otvara sjednicu i konstatira da je na sjednici od sedam nazočno pet članova i da postoji potrebna većina za rad i odlučivanje. Dnevni red iz poziva za sjednicu stavlja na glasovanje i konstatira da je jednoglasno prihvaćen

 **D n e v n i r e d:**

1. Verifikacija zapisnika s 16. sjednice Školskog odbora

2. Prijedlog Odluke o iznosu naknade roditelja/skrbnika učenika za povećane troškove

 Obrazovanja u školskoj godini 2018./2019.

3. Prijedlog Odluke o izmjenama Odluke o dodjeli sredstava zaposlenicima koji odlaze

 U mirovinu

4. Prijedlog Pravilnika o obradi i zaštiti osobnih podataka

5. Prijedlog Pravilnika o korištenju sustava video nadzora u Industrijskoj strojarskoj školi

6. Razno

 Darko Drakšić : Poštovani predsjedniče, poštovane kolege izvijestio bih vas da zbog neodgodivih obveza moram napustiti sjednicu. Materijale dostavljene za današnju sjednicu sam pozorno pročitao.

Vas predsjedniče Školskog odbora molim da da se zapisnički konstatira da sam o svakoj predloženoj točki glasovao „za“.

Ivica Štefanac: Konstatiram da je član Školskog odbora Darko Drakšić otišao sa sjednice u 9,15 sati.

**AD.1.**

 Ivica Štefanac: Stavljam na glasovanje zapisnik s 16. sjednice.

Petar Bezjak: moja primjedba se odnosi na to da prilikom glasovanja na 16. sjednici o zapisniku s 15. sjednice nije uneseno moje izdvojeno mišljenje.

Ivica Štefanac: Pozivam kolege da glasuju, konstatiram da je zapisnik s 16. sjednice Školskog odbora jednoglasno usvojen.

**AD.2.**

 Ivica Štefanac: Stavljam na glasovanje Prijedlog odluke o iznosu naknade roditelja/ skrbnika za povećane troškove obrazovanja u školskoj godini 2018./2019. Naš prijedlog je 50,00 kn po učeniku godišnje. Konstatiram da je Odluka jednoglasno donesena i prilaže se zapisniku.

**AD.3.**

Ivica Štefanac: Pročitao obrazloženje predložene Odluke. Stavljam na glasovanje Prijedlog odluke o izmjenama Odluke o dodjeli sredstava zaposlenicima koji odlaze u mirovinu, konstatiram da je Odluka jednoglasno donesena i prilaže se zapisniku.

**AD. 4.** Ivica Štefanac Stavljam na glasovanje Prijedlog Pravilnika o obradi i zaštiti osobnih podataka

Vesna Soldo: Dana 25. svibnja 2018. u Hrvatskoj je stupila na snagu Uredba EU o zaštiti osobnih podataka. S uredbom se moraju uskladiti sve pravne osobe koje u svom svakodnevnom radu prikupljaju ili obrađuju osobne podatke fizičkih osoba. Iste su u obvezi imenovati i službenika za zaštitu osobnih podataka. Kako je Škola obveznik provođenja Opće uredbe o zaštiti osobnih podataka radi usklađenja s istom kao i s Zakonom o provedbi opće uredbe o zaštiti osobnih podataka izrađen je Prijedlog Pravilnika.

Petar Bezjak: Navedena Uredba je predvidjela prekršajne sankcije za bilo koje otuđenje osobnih podataka. Osobama koje vode registre treba ukazati na navedeno i utvrditi osobnu odgovornost.

Snježana Barbarić: U Uredbi ima i određenih nelogičnosti s obzirom na djelatnost škole kao odgojno-obrazovne ustanove. Mislim da ćemo se kretati u okviru propisanog i da neće biti problema oko provođenja iste.

Ivica Štefanac : Prijedlog Pravilnika stavljam na glasovanje, konstatiram da je sa četiri (4) glasa „za“ i jednim (1) „ suzdržanim Pravilnik o obradi i zaštiti osobnih podataka donesen.

**AD.5.**

Nenad Pavlinić : Puno je zakonskih promjena. Donošenjem pravilnika pokrećemo postupak primjene u našim uvjetima. Do sada nismo dobili niti jedne upute od nadležnog Ministarstva kako postupati.

Petar Bezjak : Predloženi rok čuvanja snimaka od 15 dana je kratak. Predlažem da rok čuvanja bude 6 mjeseci.

Damir Kovač: Ovdje se radi o opravdanosti i razlozima čuvanja.

Nenad Pavlinić: Ne možemo produljiti rok čuvanja s obzirom na tehnologiju, tako da je rok od 15 dana primjeren.

Ivica Štefanac: Stavljam na glasovanje Prijedlog Pravilnika, konstatiram da je Pravilnik o korištenju sustava video nadzora u Industrijskoj strojarskoj školi jednoglasno donesen.

**AD.6.**

Jadranko Kezerić: Školski odbor je donio Odluku o nagrađivanju mentora iznosom od 1500,00kn čiji su učenici k osvojili prva tri mjesta na državnom natjecanju, ali u pripremama učenika za natjecanje pored mentora sudjeluju i strukovni učitelji. S obzirom na navedeno predlažem da se pored mentora nagrade i strukovni učitelji.

Ivica Štefanac: Čuli ste prijedlog kolege Kezerića. Točno, kod nas je situacija takva su u pripreme učenika za natjecanje pored mentora uključeni i strukovni učitelji. Predlažem da se za narednu sjednicu Školskog odbora pripremi odluka kojom će pored mentora nagradu moći dobiti i strukovni učitelji. Prijedlog stavljam na glasovanje, konstatiram da je jednoglasno prihvaćen.

 Sjednica završena 10,15 sati

Zapisnik vodila Predsjednik Školskog odbora

Vesna Soldo,dipl.iur. Ivica Štefanac, prof